|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Sovietinis lengvasis kulkosvaidis RPK
**Lengvasis kulkosvaidis** (angl. *light machine gun, LMG*; rus. *легкий пулемет*), *rankinis kulkosvaidis* (rus. *ручной пулемёт*) – kulkosvaidis, skirtas šaudyti nuo atramos (pvz. kojelių) ir įremiant buožę į petį. Karys gali pernešti lengvąjį kulkosvaidį vienas, taip pat šaudyti juo stovėdamas, priklaupęs ar eidamas. Lengvojo kulkosvaidžio kulkosvaidininkas veikia vienas arba gali turėti padėjėją. Pėstininkų daliniuose dažnai naudojami kaip skyriaus automatinis ginklas (angl. *squad automatic weapon; SAW*).

Charakteristikos
----------------

Šiuolaikiniai lengvieji kulkosvaidžiai paprastai šaudo mažesnio kalibro šoviniais, nei vidutiniai kulkosvaidžiai, yra lengvesni ir kompaktiškesni. Lengvieji kulkosvaidžiai gali būti apibrėžiami tiek pagal vartojimą, tiek pagal technines charakteristikas. Pvz. universalieji kulkosvaidžiai, šaudantys nuo kojelių, trumpomis serijomis, naudojami kaip lengvieji kulkosvaidžiai. Tuo tarpu šaudantys nuo trikojo stovo ilgomis serijomis – kaip vidutiniai kulkosvaidžiai.

Lengvuoju kulkosvaidžiu paprastai galima šaudyti nuo juosmens stovint ar judant, tai paprastai naudojama kaip *slopinamoji ugnis* (angl. *Suppressive fire*), verčianti priešą spaustis prie žemės ar slėptis apkasuose ir panašiose priedangose. Įprastinis lengvųjų kulkosvaidžių naudojimo būdas – šaudymas nuo dvikojų kojelių gulint ar iš apkaso.

### Šovinių tiekimas

Daugelis lengvųjų kulkosvaidžių (pvz. Bren ar BAR kulkosvaidžiai) naudojo šovinius iš dėtuvių. Kiti, pvz. MG 34, galėjo šaudyti tiek naudodami juostas, tiek dėtuves.

Daug šiuolaikinių lengvųjų kulkosvaidžių suprojektuoti šaudyti mažesnio kalibro šoviniais, tiekiamais iš juostos.

Nors, pvz. rusiškas kulkosvaidis RPK yra šturmo šautuvo modifikacija. Adaptuojant kulkosvaidžio vaidmeniui:

* naudojama didesnės talpos dėtuvė
* sunkesnis vamzdis, saugantis nuo vamzdžio perkaitimo
* ilgesnis vamzdis, didinantis efektyvios ugnies nuotolį
* tvirtesnis mechanizmas, leidžiantis ilgiau šaudyti
* dvikojės kojelės

Tokie šiuolaikiniai lengvieji kulkosvaidžiai kaip *FN Minimi* šaudo tiek iš juostų, tiek iš dėtuvių.

Istorija
--------

Lengvieji kulkosvaidžiai buvo imti naudoti Pirmojo pasaulinio karo metais kaip priemonė pėstininkų ugniai sustiprinti. Antrojo pasaulinio karo pabaigoje dažnai pėstininkų skyriui suteikdavo po lengvąjį kulkosvaidį. Šiuolaikinių pėstininkų skyrių taktika dažniausiai irgi pagrįsta galimybe pasinaudoti slopinamąja skyriaus lengvojo kulkosvaidžio ugnimi.

Lengvųjų kulkosvaidžių pavyzdžiai
---------------------------------

### 1900–1950 m.

* *Madsen* kulkosvaidis (įvairūs kalibrai)
* *Bergmann MG15 nA* (7,92×57 mm)
* *Hotchkiss M1909 Benet-Mercie* kulkosvaidis (8 mm Lebel, .303 British, .30-06 Springfield)
* *Bren* kulkosvaidis (.303 British)
* *Fusil-Mitrailleur Mle 1915 CSRG*, kitaip *Šoša* (*Chauchat*) kulkosvaidis (8 mm Lebel)
* Lahti-Saloranta M/26 (7,62×53 mm R)
* Degtiariovo kulkosvaidis (7,62×54 mm R)
* *Furrer M25* (7,5×55 mm Swiss)
* *Lewis* kulkosvaidis (.303 British, .30-06 Springfield)
* *Mendoza RM2* (7,92×57 mm, .30-06 Springfield)
* *ZB vz.26* (7,92×57 mm Mauser)
* *Browning Automatic Rifle* (.30-06 Springfield, 6,5×55 mm, 7,92×57 mm Mauser)
* Tipas 11 lengvasis kulkosvaidis (6,5×50 mm Arisaka)
* Type 96 Light Machine Gun (6,5×50 mm Arisaka)
* Type 99 Light Machine Gun (7,7×58 mm Arisaka)
* Breda 30 (6,5×52 mm Mannlicher-Carcano)
* FM-24/29 (7,5×54 mm French)

* Madsen kulkosvaidis*Madsen* kulkosvaidis
* 'M1909 Benet-Mercie kulkosvaidis'M1909 Benet-Mercie *kulkosvaidis*
* Bren kulkosvaidis*Bren* kulkosvaidis
* Fusil-Mitrailleur Mle 1915 CSRG, kitaip Chauchat*Fusil-Mitrailleur Mle 1915 CSRG*, kitaip *Chauchat*
* Lahti-Saloranta M/26*Lahti-Saloranta M/26*
* Degtiariovo kulkosvaidisDegtiariovo kulkosvaidis
* Furrer M25*Furrer M25*
* 'ZB vz.26'ZB vz.26
* BAR kulkosvaidisBAR kulkosvaidis
* Tipas 11 lengvasis kulkosvaidisTipas 11 lengvasis kulkosvaidis
* Tipas 96 lengvasis kulkosvaidisTipas 96 lengvasis kulkosvaidis
* Tipas 99 lengvasis kulkosvaidisTipas 99 lengvasis kulkosvaidis
* Breda 30 kulkosvaidisBreda 30 kulkosvaidis
* Fusil mitrailleur modèle 1924 M29 kulkosvaidis*Fusil mitrailleur modèle 1924 M29* kulkosvaidis

### nuo 1970 m. iki dabar

* FN Minimi (5,56×45 mm NATO)
	+ M249 Squad Automatic Weapon (5,56×45 mm NATO)
	+ Mk 48 machine gun (7,62×51 mm NATO)
* CETME Ameli (5,56×45 mm NATO)
* Ultimax 100 (5,56×45 mm NATO)
* Vektor Mini-SS (5,56×45 mm NATO)
* IMI Negev (5,56×45 mm NATO)
* Ares Shrike 5.56 (5,56×45 mm NATO)
* Stoner LMG (5,56×45 mm NATO)
* Colt Automatic Rifle (5,56×45 mm NATO)
* Heckler & Koch MG4 (5,56×45 mm NATO)
* Steyr AUG H-BAR (5,56×45 mm NATO)
* Nikonov (5,45×39 mm)
* L86|L86 LSW (5,56×45 mm NATO)
* Heckler & Koch MG36 (5,56×45 mm NATO)
* INSAS LMG (5,56×45 mm NATO)
* SAR-21 LMG (5,56×45 mm NATO)
* EMERK (5,56×45 mm NATO)
* Pečeneg (7,62×54 mm R)